Ignacio Agustí

Ignacio AGUSTÍ Peypoch (Lliçà de Vall, Barcelono; 3a de septembro 1913 - Barcelono; 26a de februaro 1974) estis hispana verkisto kaj ĵurnalisto. 

Biografio kaj kariero
Li gradiĝis en juro en Barcelono. Laboris kiel ĵurnalisto en la katalunlingvaj La Veu de Catalunya kaj L´Instant. En tiu epoko li anid en la Lliga Regionalista. Je la Hispana Enlanda Milito li fuĝis de Barcelono kaj post mallonga restado en Germanio, li eniris en la zono de la ribeluloj tra Lisbono. Li alvenis al Salamanko komence de 1937 kaj aliĝis poste al la unika faŝisma partio Falange Española, kaj de katalunisto iĝis kontraŭkatalunisto. Li instaliĝis en Burgoso, tiam ĉefurbo de la frankisma tendaro, kie li direktoris la revuon Destino en ties unuaj jaroj, kune kun José Vergés Matas​. Poste li direktoris la ĵurnalon Tele/eXprés kaj jam en la 1960-aj jaroj li kunlaboris en la revuo Triunfo.

Agustí verkis en kataluna lingvo ĝis 1936 kaj en kastilia lingvo ekde tiam. Ekde 1943 li ekpublikiĝis sian fundamentan verkon, nome la rakontan serion "La ceniza fue árbol" (La cindro estis arbo), de kiu elstaras la du unuaj eroj, nome Mariona Rebull kaj El viudo Rius (1944). Ĝi rakontas la historion de la familio de Joaquín Rius, edzo de Mariona Rebull, ambaŭ apartenantaj al la kataluna industria burĝaro, kun unua generacio kiu kreas la familian enton, dua kiu plifirmigas ĝin kaj tria kiu elspezas la riĉon en luksoj kaj finfine nuligas ĝin. La unua romano estis adaptita al kino fare de José Luis Sáenz de Heredia kaj la tuto de la serio al televida serio en TVE laŭ la titolo La saga de los Rius.

 Verkoj 
Romanoj
 Los surcos (1942)
 Mariona Rebull (1943)
 El viudo Rius (1944)
 Desiderio (1957)
 Diecinueve de julio (1965)
 Guerra civil (1972)

Teatro
 El cubilete del diablo (1951)

Memoroj
 Ganas de hablar (1974)

Eseoj
 Un siglo de Cataluña (1940)
 Cataluña entre tradición y revolución'' (1952)

Kategorio:Hispanaj verkistoj
Kategorio:Hispanaj ĵurnalistoj
Kategorio:Katalunoj
Kategorio:Falangistoj